আর্মেনিয়া-ব্রাজিল সম্পর্ক
১৯৮৫ সালে, সাও পাওলো শহরের একটি মেট্রো স্টেশনের নামকরণ করা হয় আর্মেনিয়ার নামে। একইভাবে ২০০৩ সালে, আর্মেনিয়ার রাজধানী ইয়েরেভেনে একটি চত্বরের উদ্ভোদন করা হয় এবং এর নামকরণ করা হয় ব্রাজিলের নামে।
আর্মেনীয় গির্জা
আর্মেনীয় গির্জা পুরানো ঢাকার একটি প্রাচীন খ্রিস্টধর্মীয় উপাসনালয়। এটি ১৭৮১ খ্রিস্টাব্দে প্রতিষ্ঠিত হয়। এটি পুরানো ঢাকার আর্মানিটোলায় অবস্থিত।ব্যবসা-বাণিজ্যের প্রয়োজনে অষ্টাদশ ও ঊনবিংশ শতকে ঢাকায় অনেক আর্মেনীয় ব্যক্তির আগমন ঘটে। গীর্জা নির্মাণের পূর্বে ঐ স্থানে ছিলো আর্মেনীয়দের একটি কবরস্থান। এই গির্জার জন্য জমি দান করেন আগা মিনাস ক্যাটচিক। ১৮৮০ সালে আর্থিক অনটনে পড়ে গির্জার ঘণ্টাটি বাজানো বন্ধ করে দেওয়া হয়। ১৮৯৭ সালের ভূমিকম্পে গির্জার ঘড়িঘর বিধ্বস্ত হয়। গির্জার অঙ্গনে আর্মেনীয়দের কবরস্থান অবস্থিত।
আর্মেনীয় গির্জাটি আরমানীটোলা ও মিটফোর্ড হাসপাতাল এর মাঝে চার্চ রোডে অবস্থিত। অষ্টাদশ শতকে পুরনো ঢাকার আর্মেনীয় বসতি থেকেই গির্জাটি আর্মেনীয় গির্জা নামে পরিচিত হয়। একটি প্রাচীন প্রতিষ্ঠাফলক থেকে জানা যায় গির্জাটি ১৮৭১ সালে নির্মিত হয়েছিল। গির্জার ঘণ্টাঘরের পাশে ক্লক টাওয়ার হিসেবে একটি সুদৃশ্য গির্জাচূড়া ১৮৩৭ সালে নির্মাণ করা হয় যা ১৮৯৭ সালের বিধ্বংসী ভূমিকম্পে ভেঙে পড়ে।